Az EGT-Vegyesbizottság 167/2003 határozata

(2003. december 5.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2003. szeptember 26-i 103/2003 EGT-vegyesbizottsági határozat [1] módosította.

(2) Az egyes mikroorganizmusok takarmányokban való alkamazásának ideiglenes engedélyezéséről szóló, 2003. április 11-i 666/2003/EK bizottsági rendeletet [2] be kell építeni a Megállapodásba.

(3) Az egy bizonyos takarmány-adalékanyag végeleges engedélyezéséről szóló, 2003. április 11-i 668/2003/EK bizottsági rendeletet [3] be kell építeni a Megállapodásba.

(4) Az egy új takarmány-adalékanyag ideiglenes engedélyezéséről szóló, 2003. április 14-i 676/2003/EK bizottsági rendeletet [4] be kell építeni a Megállapodásba.

(5) Az egy új takarmány-adalékanyag, a manganomangán-oxid végleges engedélyezéséről szóló, 2003. május 20-i 871/2003/EK bizottsági rendeletet [5] be kell építeni a Megállapodásba.

(6) A savasságot szabályozó "benzoesav" takarmányokban való felhasználásának ideiglenes engedélyezéséről szóló, 2003. május 21-i 877/2003/EK bizottsági rendeletet [6] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének II. fejezete az alábbiak szerint módosul:

1. Az 1v. pont (1334/2001/EK bizottsági rendelet) a következő szövegrésszel egészül ki:

", az alábbi módosítással:

- 32003 R 0676: A Bizottság 2003. április 14-i 676/2003/EK rendelete (HL L 97., 2003.4.15., 29. o.).".

2. Az 1zc. pontot (2002/70/EK bizottsági irányelv) követően a következő pontokkal egészül ki:

"1zd. 32003 R 0666: A Bizottság 2003. április 11-i 666/2003/EK rendelete az egyes mikroorganizmusok takarmányokban való alkamazásának ideiglenes engedélyezéséről (HL L 96., 2003.4.12., 11. o.).

1ze. 32003 R 0668: A Bizottság 2003. április 11-i 668/2003/EK rendelete egy bizonyos takarmány-adalékanyag végeleges engedélyezéséről (HL L 96., 2003.4.12., 14. o.).

1zf. 32003 R 0871: A Bizottság 2003. május 20-i 871/2003/EK rendelete egy új takarmány-adalékanyag, a manganomangán-oxid végleges engedélyezéséről (HL L 125., 2003.5.21., 3. o.).

1zg. 32003 R 0877: A Bizottság 2003. május 21-i 877/2003/EK rendelete a savasságot szabályozó "benzoesav". takarmányokban való felhasználásának ideiglenes engedélyezéséről (HL L 126., 2003.5.22., 24. o.).".

2. cikk

A 666/2003/EK, a 668/2003/EK, a 676/2003/EK, a 871/2003/EK és a 877/2003/EK rendelet izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. december 6-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [7].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. december 5-én.

az EGT-Vegyesbizottság részéről

az elnök

H. S. H Prinz Nikolaus von Liechtenstein

[1] HL L 331., 2003.12.18., 10. o.

[2] HL L 96., 2003.4.12., 11. o.

[3] HL L 96., 2003.4.12., 14. o.

[4] HL L 97., 2003.4.15., 29. o.

[5] HL L 125., 2003.5.21., 3. o.

[6] HL L 126., 2003.5.22., 24. o.

[7] Alkotmányos követelmények nem merültek fel.

--------------------------------------------------